text: Gymnastikskoler er et hit 
  07 august 2018 kl. 04.47
  Lige nu er mange forældre tilbage på jobbet efter ferien, og så er det højsæson for sommerskolerne. 
  
  I Billund bruger 96 børn deres sidste del af ferien på at være aktive. De er på gymnastikskole arrangeret af DGI Sydvest, der i denne uge også har gang i en gymnastikskole i Rødding. 
  I Billund er deltagerne piger og drenge – både nybegyndere og øvede – i alderen 6-10 år, som er i aktivitet fra klokken 9 til 15 hver dag. Onsdag eftermiddag er der opvisning for forældre, bedsteforældre og andre familiemedlemmer til de deltagende børn.
  